CELEX: 32021D1827
Language: bg
Date: 2021-10-18 00:00:00
Title: Решение за изпълнение (ЕС) 2021/1827 на Комисията от 18 октомври 2021 година относно стандартите за пощенските услуги и подобряването на качеството на услугите в подкрепа на Директива 97/67/ЕО на Европейския парламент и на Съвета (текст от значение за ЕИП)

19.10.2021   
               
               
                  BG
               
               
                  Официален вестник на Европейския съюз
               
               
                  L 369/16
               
            
         РЕШЕНИЕ ЗА ИЗПЪЛНЕНИЕ (ЕС) 2021/1827 НА КОМИСИЯТА
         от 18 октомври 2021 година
         относно стандартите за пощенските услуги и подобряването на качеството на услугите в подкрепа на Директива 97/67/ЕО на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 20 от Директива 97/67/ЕО на Европейския парламент и на Съвета (2) държавите членки следят за това доставчиците на универсална услуга да се позовават на стандартите, публикувани в Официален вестник на Европейския съюз, когато е необходимо, за интересите на потребителите и в частност, когато те предоставят информацията, посочена в член 6 от посочената директива.
                  
               
                     (2)
                  
                  
                     На 9 октомври 2008 г. Комисията издаде мандат за стандартизация M/428 в областта на пощенските услуги. С Решение за изпълнение C(2016) 4876 на Комисията (3) Комисията отправи искане до Европейския комитет по стандартизация (CEN) за изготвяне и преразглеждане на европейски стандарти или европейски стандартизационни документи в подкрепа на прилагането на член 20 от Директива 97/67/ЕО и в подкрепа на действие 5 от съобщението на Комисията, озаглавено „Пътна карта за завършване на единния пазар за доставка на колетни пратки: Повишаване на доверието в услугите по доставка и насърчаване на продажбите онлайн“ (4).
                  
               
                     (3)
                  
                  
                     Въз основа на искането, посочено в Решение за изпълнение C(2016) 4876, CEN преразгледа стандарт EN 13850:2012 относно измерване на времето за пренасяне „от край до край“ на единични пощенски пратки с предимство и пощенски пратки от първи клас и го замени със стандарт EN 13850:2020; преразгледа стандарт EN 14012:2008 относно принципите за обработване на рекламации и го замени със стандарт EN 14012:2019; преразгледа стандарт EN 14615:2005 относно цифровите пощенски отпечатъци, за да го адаптира към новите изисквания за защитен печат на данни, и го замени със стандарт EN 14615:2017; преразгледа стандарти EN 14142-1:2011 и CEN/TR 14142-2:2011, за да ги адаптира към новия международен стандарт ISO 19160-4:2017 относно адресирането (Елементи на международен пощенски адрес и шаблонни езици), и ги замени със стандарт EN ISO 19160-4:2017.
                  
               
                     (4)
                  
                  
                     Въз основа на искането, посочено в мандат за стандартизация M/428 от 9 октомври 2008 г., CEN преразгледа стандарт EN 14508:2003+A1:2007 относно времето за пренасяне на пощенски пратки без предимство и го замени със стандарт EN 14508:2016; преразгледа стандарт EN 14534:2003+A1:2007 относно времето за пренасяне на пощенски пратки в големи количества, замени го със стандарт EN 14534:2016, поправен със стандарт EN 14534:2016/AC:2017, и поправи стандарт EN 13724:2013 относно отворите на пощенски кутии за доставяне на кореспондентски пратки, като публикува поправка EN 13724:2013/AC:2016.
                  
               
                     (5)
                  
                  
                     Препратките към стандарти EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 и EN 13724:2013 бяха публикувани в Съобщение на Комисията 2015/C 159/01 (5).
                  
               
                     (6)
                  
                  
                     Заедно със CEN Комисията направи оценка дали изготвените от CEN стандарти EN 13850:2020, EN 14012:2019, EN 14615:2017 и EN ISO 19160-4:2017 са в съответствие с искането, изложено в Решение за изпълнение C(2016) 4876.
                  
               
                     (7)
                  
                  
                     Заедно със CEN Комисията направи оценка дали изготвените от CEN стандарти EN 14508:2016 и EN 14534:2016, поправени с EN 14534:2016/AC:2017, са в съответствие с мандат за стандартизация M/428 от 9 октомври 2008 г.
                  
               
                     (8)
                  
                  
                     Стандарти EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 и EN 14534:2016, поправени с EN 14534:2016/AC:2017, отговарят на изискването за непрекъснато хармонизиране на техническите стандарти, посочено в Директива 97/67/ЕО. Поради това е целесъобразно данните за тези стандарти и поправката EN 13724:2013/AC:2016 на EN 13724:2013 да бъдат публикувани в Официален вестник на Европейския съюз.
                     
                  
               
                     (9)
                  
                  
                     Стандарти EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 и EN 14534:2016, поправени с EN 14534:2016/AC:2017, заместват стандарти EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 и EN 14534:2003+A1:2007. Поради това е необходимо данните на стандарти EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 и EN 14534:2003+A1:2007 да бъдат заличени от Официален вестник на Европейския съюз.
                     
                  
               
                     (10)
                  
                  
                     В интерес на яснотата и правната сигурност пълният списък с данните на технически стандарти, изготвени в подкрепа на Директива 97/67/ЕО, следва да се публикува в единствен акт. Съответно останалите данни на техническите стандарти, публикувани със съобщение 2015/C 159/01 на Комисията, също следва да бъдат включени в настоящото решение. Поради това е целесъобразно посоченото решение да бъде отменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Включените в списъка в приложението към настоящото решение данни на технически стандарти за пощенски услуги и подобряването на качеството на услугите, изготвени в подкрепа на Директива 97/67/ЕО, се публикуват в Официален вестник на Европейския съюз.
            
         
         
            Член 2
            Съобщение 2015/C 159/01 на Комисията се отменя.
         
         
            Член 3
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            
         
         
            Съставено в Брюксел на 18 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 97/67/ЕО на Европейския парламент и на Съвета от 15 декември 1997 г. относно общите правила за развитието на вътрешния пазар на пощенските услуги в Общността и за подобряването на качеството на услугата (ОВ L 15, 21.1.1998 г., стр. 14).
         
            (3)  Решение за изпълнение C(2016) 4876 на Комисията от 1 август 2016 г. относно искане за стандартизация до Европейския комитет за стандартизация по отношение на пощенските услуги и подобряването на качеството на услугите в подкрепа на Директива 97/67/ЕО на Европейския парламент и на Съвета от 15 декември 1997 г.
         
            (4)  COM (2013) 886 final от 16 декември 2013 г.
         
            (5)  Съобщение на Комисията във връзка с прилагането на Директива 97/67/ЕО на Европейския парламент и Съвета от 15 декември 1997 г. относно общите правила за развитието на вътрешния пазар на пощенските услуги в Общността и за подобряването на качеството на услугата (публикация на заглавията и номерата на техническите стандарти по смисъла на член 20 от директивата) (ОВ C 159, 13.5.2015 г., стр. 1).
      
      
         
            ПРИЛОЖЕНИЕ
            
                        
                           №
                        
                     
                     
                        
                           Номер на стандарта
                        
                     
                  
                        1.
                     
                     
                        EN 13619:2002
                        Пощенски услуги. Обработване на пощенски пратки. Оптични характеристики за обработване на писма.
                     
                  
                        2.
                     
                     
                        EN 13724:2013
                        Пощенски услуги. Отвори на пощенски кутии за доставяне на кореспондентски пратки. Изисквания и методи за изпитване.
                        EN 13724:2013/AC:2016
                     
                  
                        3.
                     
                     
                        EN 13850:2020
                        Пощенски услуги. Качество на услугите. Измерване на времето за пренасяне „от край до край“ на единични пощенски пратки с предимство и пощенски пратки от първи клас.
                     
                  
                        4.
                     
                     
                        EN 14012:2019
                        Пощенски услуги. Качество на услугата. Принципи за обработване на рекламации.
                     
                  
                        5.
                     
                     
                        EN 14508:2016
                        Пощенски услуги. Качество на услугата. Измерване на времето за пренасяне от край до край на единични пощенски пратки без предимство и на пощенски пратки от втори клас.
                     
                  
                        6.
                     
                     
                        EN 14534:2016
                        Пощенски услуги. Качество на услугата. Измерване на времето за пренасяне от край до край на пощенски пратки в големи количества.
                        EN 14534:2016/AC:2017
                     
                  
                        7.
                     
                     
                        EN 14615:2017
                        Пощенски услуги. Цифрови пощенски отпечатъци. Приложения, сигурност и разработване.
                     
                  
                        8.
                     
                     
                        EN ISO 19160-4:2017
                        Адресиране. Част 4: Елементи на международен пощенски адрес и шаблонни езици (ISO 19160-4:2017)